### NN 114/2024 (4.10.2024.), Odluka o izmjenama Odluke o koncesiji pomorskog dobra u svrhu gospodarskog korištenja luke posebne namjene - luke nautičkog turizma Veruda

Vlada Republike Hrvatske

1911

Na temelju članka 80. stavka 4. točke 2. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), a u vezi s člankom 221. stavkom 1. Zakona o pomorskom dobru i morskim lukama (»Narodne novine«, broj 83/23.), Vlada Republike Hrvatske je na sjednici održanoj 3. listopada 2024. donijela

ODLUKU

O IZMJENAMA ODLUKE O KONCESIJI POMORSKOG DOBRA U SVRHU GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA VERUDA

I.

U Odluci o koncesiji pomorskog dobra u svrhu gospodarskog korištenja luke posebne namjene – luke nautičkog turizma Veruda (»Narodne novine«, br. 18/99., 133/07., 81/08. i 91/13.), u točki I. stavak 2. mijenja se i glasi:

»Pomorsko dobro – lučko područje, koje je predmet ove Odluke u svrhu gospodarskog korištenja postojeće luke posebne namjene – luke nautičkog turizma koja je od značaja za Republiku Hrvatsku, ukupne površine 180.635 m², omeđeno je poligonom određenim koordinatnim točkama izraženim u HTRS96/TM projekciji kako slijedi:

|  |  |  |
| --- | --- | --- |
| Točka | E | N |
| 1 | 290283.63 | 4970829.53 |
| 2 | 290315.77 | 4970825.66 |
| 3 | 290322.51 | 4970826.06 |
| 4 | 290322.52 | 4970834.73 |
| 5 | 290335.74 | 4970834.73 |
| 6 | 290353.29 | 4970834.85 |
| 7 | 290353.82 | 4970836.67 |
| 8 | 290355.37 | 4970838.26 |
| 9 | 290357.33 | 4970838.77 |
| 10 | 290400.92 | 4970838.75 |
| 11 | 290437.94 | 4970838.17 |
| 12 | 290465.46 | 4970838.77 |
| 13 | 290473.31 | 4970839.00 |
| 14 | 290479.84 | 4970839.63 |
| 15 | 290485.95 | 4970840.69 |
| 16 | 290493.50 | 4970842.75 |
| 17 | 290506.72 | 4970845.69 |
| 18 | 290511.18 | 4970846.38 |
| 19 | 290515.24 | 4970845.76 |
| 20 | 290519.10 | 4970844.01 |
| 21 | 290526.34 | 4970847.36 |
| 22 | 290531.42 | 4970840.95 |
| 23 | 290552.30 | 4970809.97 |
| 24 | 290576.26 | 4970775.24 |
| 25 | 290594.24 | 4970750.03 |
| 26 | 290608.58 | 4970726.96 |
| 27 | 290611.91 | 4970721.68 |
| 28 | 290632.84 | 4970690.32 |
| 29 | 290626.67 | 4970681.06 |
| 30 | 290601.26 | 4970642.86 |
| 31 | 290585.76 | 4970619.19 |
| 32 | 290580.63 | 4970611.18 |
| 33 | 290578.89 | 4970608.48 |
| 34 | 290577.11 | 4970605.99 |
| 35 | 290575.33 | 4970603.79 |
| 36 | 290571.82 | 4970599.58 |
| 37 | 290569.10 | 4970596.32 |
| 38 | 290568.42 | 4970595.74 |
| 39 | 290567.54 | 4970595.19 |
| 40 | 290541.97 | 4970610.21 |
| 41 | 290510.85 | 4970625.19 |
| 42 | 290439.68 | 4970647.04 |
| 43 | 290417.88 | 4970651.44 |
| 44 | 290409.73 | 4970651.52 |
| 45 | 290394.56 | 4970651.48 |
| 46 | 290383.66 | 4970651.45 |
| 47 | 290382.83 | 4970651.43 |
| 48 | 290354.31 | 4970649.20 |
| 49 | 290339.78 | 4970640.75 |
| 50 | 290317.70 | 4970633.33 |
| 51 | 290265.68 | 4970582.96 |
| 52 | 290259.98 | 4970590.04 |
| 53 | 290251.70 | 4970581.74 |
| 54 | 290240.44 | 4970567.86 |
| 55 | 290229.99 | 4970556.82 |
| 56 | 290236.04 | 4970548.30 |
| 57 | 290238.27 | 4970543.91 |
| 58 | 290206.25 | 4970526.68 |
| 59 | 290104.81 | 4970511.78 |
| 60 | 290105.55 | 4970508.22 |
| 61 | 290092.69 | 4970505.25 |
| 62 | 290068.15 | 4970503.53 |
| 63 | 289975.38 | 4970415.54 |
| 64 | 289973.60 | 4970404.26 |
| 65 | 289978.73 | 4970380.31 |
| 66 | 289979.07 | 4970376.33 |
| 67 | 289978.44 | 4970368.59 |
| 68 | 289975.68 | 4970362.79 |
| 69 | 289974.41 | 4970360.71 |
| 70 | 289973.45 | 4970359.14 |
| 71 | 289965.13 | 4970349.76 |
| 72 | 289957.58 | 4970336.54 |
| 73 | 289954.09 | 4970322.42 |
| 74 | 289949.66 | 4970310.68 |
| 75 | 289940.41 | 4970257.90 |
| 76 | 289960.08 | 4970256.99 |
| 77 | 289955.85 | 4970212.71 |
| 78 | 289941.55 | 4970214.82 |
| 79 | 289936.50 | 4970208.39 |
| 80 | 289933.08 | 4970191.82 |
| 81 | 289930.11 | 4970177.43 |
| 82 | 289925.27 | 4970153.90 |
| 83 | 289923.10 | 4970141.38 |
| 84 | 289920.07 | 4970124.02 |
| 85 | 289916.47 | 4970103.26 |
| 86 | 289913.61 | 4970086.82 |
| 87 | 289912.30 | 4970079.25 |
| 88 | 289912.17 | 4970061.19 |
| 89 | 289929.94 | 4970028.82 |
| 90 | 289939.65 | 4970006.40 |
| 91 | 289952.04 | 4970019.72 |
| 92 | 289953.13 | 4970018.45 |
| 93 | 289952.57 | 4970017.00 |
| 94 | 289951.88 | 4970013.60 |
| 95 | 289951.79 | 4970010.12 |
| 96 | 289952.32 | 4970006.67 |
| 97 | 289953.41 | 4970003.38 |
| 98 | 289954.78 | 4970000.80 |
| 99 | 289954.22 | 4969999.83 |
| 100 | 289969.16 | 4969983.48 |
| 101 | 289966.02 | 4969980.63 |
| 102 | 290021.34 | 4969919.95 |
| 103 | 290018.34 | 4969913.04 |
| 104 | 290017.27 | 4969911.36 |
| 105 | 290015.72 | 4969910.08 |
| 106 | 290014.50 | 4969909.52 |
| 107 | 290013.37 | 4969908.53 |
| 108 | 290012.54 | 4969908.25 |
| 109 | 290010.41 | 4969908.54 |
| 110 | 290010.24 | 4969908.00 |
| 111 | 289994.24 | 4969906.82 |
| 112 | 289994.10 | 4969905.93 |
| 113 | 289990.98 | 4969897.12 |
| 114 | 289989.86 | 4969898.02 |
| 115 | 289972.21 | 4969865.72 |
| 116 | 289901.68 | 4969897.96 |
| 117 | 289789.58 | 4969984.47 |
| 118 | 289865.71 | 4970445.33 |
| 119 | 290061.39 | 4970633.09 |
| 120 | 290290.88 | 4970719.48 |

a sve kako je prikazano na grafičkoj podlozi digitalnoj ortofoto karti (DOF) koja čini prilog ove Odluke i ne objavljuje se u »Narodnim novinama«.«.

Stavci 3. i 4. brišu se.

II.

Točka V. mijenja se i glasi:

»Za korištenje pomorskog dobra navedenog u točki II. ove Odluke Ovlaštenik se obvezuje da će uredno plaćati davatelju koncesije godišnju naknadu.

Godišnja naknada koju Ovlaštenik koncesije plaća za korištenje pomorskog dobra sastoji se iz dva dijela:

a) stalni dio u iznosu od 1,33 eura po m² zauzete površine godišnje

b) promjenjivi dio naknade u iznosu od 4 % od ukupnog godišnjeg prihoda luke.

Navedena koncesijska naknada plaća se na sljedeći način:

– stalni dio naknade plaća se unaprijed za tekuću godinu, najkasnije do 15. veljače

– promjenjivi dio naknade plaća se unatrag i to:

– do 1. rujna u tekućoj godini prema prometu u prvom polugodištu

– do 1. ožujka za drugo polugodište protekle godine.

Promjene naknade za koncesiju moguće su na temelju:

1. indeksa potrošačkih cijena, odnosno

2. izmjena posebnog propisa u dijelu kojim se uređuje visina i način plaćanja naknade za koncesiju

3. gospodarskih okolnosti koje značajno utječu na ravnotežu odnosa naknade za koncesiju i procijenjene vrijednosti koncesije koja je bila temelj sklapanja ugovora o koncesiji.

Promjena naknade za koncesiju u skladu sa stavkom 4. ove točke utvrđuje se ugovorom o koncesiji i posebnim zakonima, a obavlja se ovisno o nastanku okolnosti i/ili periodično u za to određenim vremenskim razdobljima ovisno o uvjetima promjena potrošačkih cijena.«.

III.

Ovlaštenik koncesije dužan je prije sklapanja Dodatka III Ugovoru o koncesiji iz točke V. ove Odluke Davatelju koncesije dostaviti potvrdu o uplati iznosa od 2.660,00 eura u korist državnog proračuna za korištenje nekretnina koje u naravi predstavljaju luku, a nisu bile obuhvaćene lučkim područjem.

Ovlaštenik koncesije dužan je prije sklapanja Dodatka III Ugovoru o koncesiji iz točke V. ove Odluke Davatelju koncesije dostaviti ovjerene zadužnice na iznos od dvije godišnje naknade za stalni dio koncesijske naknade, u ukupnom iznosu od 480.489,10 eura, kao instrumente osigurana naplate naknade za koncesiju te za naknadu štete koja može nastati zbog neispunjenja obveza uz ugovora.

Ako Ovlaštenik koncesije ne dostavi Davatelju koncesije potvrdu o uplati iz stavka 1. ove točke i ovjerene zadužnice iz stavka 2. ove točke neće se sklopiti Dodatak III Ugovoru o koncesiji iz točke V. ove Odluke, a ova Odluka se ukida.

IV.

Zadužuje se Ovlaštenik koncesije u roku od 90 dana od dana izvršnosti ove Odluke naručiti izradu geodetskog elaborata radi uknjižbe pomorskog dobra lučkog područja u zemljišnoj knjizi i katastru.

V.

Na temelju ove Odluke ovlašćuje se ministar mora, prometa i infrastrukture da sklopi Dodatak III Ugovoru o koncesiji u roku od 60 dana od dana izvršnosti ove Odluke.

VI.

Ova Odluka objavit će se u »Narodnim novinama«.

Obrazloženje

Ministarstvu mora, prometa i infrastrukture obratilo se društvo Tehnomont d.d., Ovlaštenik koncesije pomorskog dobra u svrhu gospodarskog korištenja luke posebne namjene – luke nautičkog turizma Veruda sa zahtjevom za usklađenjem obuhvata luke s važećim dokumentom prostornoga uređenja I. izmjenama i dopunama Urbanističkog plana uređenja »Marina Veruda« (»Službene novine Grada Pule«, broj 8/19.).

Lučko područje luke posebne namjene – luke nautičkog turizma Veruda utvrđeno je, sukladno članku 28. Zakona o morskim lukama (»Narodne novine«, br. 108/95., 6/96., 137/99. i 97/00.) Odlukom o koncesiji pomorskog dobra u svrhu gospodarskog korištenja luke posebne namjene – luke nautičkog turizma Veruda (»Narodne novine«, br. 18/99., 133/07., 81/08. i 91/13.; u daljnjem tekstu: Odluka o koncesiji), stoga se isto može promijeniti isključivo izmjenom Odluke o koncesiji.

Člankom 221. stavkom 1. Zakona o pomorskom dobru i morskim lukama (»Narodne novine«, broj 83/23.) propisano je da će se postupci izmjene koncesija koji su započeti prema odredbama Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.) dovršiti prema odredbama toga Zakona.

Sukladno članku 20. stavku 8. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.) u slučaju promjene namjene prostora koje je obuhvaćeno koncesijom, promjenom dokumenata prostornoga uređenja, ovlaštenik koncesije može zatražiti promjenu namjene koncesije u kojem slučaju davatelj koncesije može odlučiti o izmijeni odluke o koncesiji te utvrditi nove uvjete, opseg i obuhvat korištenja pomorskog dobra.

U konkretnom slučaju, promjenom dokumenta prostornoga uređenja izmijenio se obuhvat luke, stoga je potrebno izmijeniti Odluku o koncesiji na način da se izmjeni područje pomorskog dobra koje je predmet koncesije, a sve kako bi Odluka o koncesiji bila u skladu s dokumentom prostornoga uređenja.

Bitno je istaknuti kako je ova izmjena Odluke o koncesiji bitan preduvjet Ovlašteniku koncesije za ishođenje svih dozvola za gradnju/rekonstrukciju luke, a koje će u preostalom razdoblju trajanja koncesije (do 31. prosinca 2037.) svakako biti potrebne radi održavanja luke i poboljšanja ponude iste.

Obuhvat lučkog područja ovom Odlukom na kopnenom dijelu se povećava za 7.003 m², a na morskom dijelu smanjuje za 5.281 m². Dosadašnja površina luke iznosila je 178.913 m², dok će nova iznositi 180.635 m², iz čega proizlazi kako se površina luke povećava za 1.722 m².

Iznos koncesijske naknade se ne mijenja, već se stalni dio iskazuje u eurima prema tečaju konverzije (1 euro = 7,53450 kuna) i iznosi 1,33 eura po m² zauzete ukupne površine pomorskog dobra godišnje.

Sukladno mišljenju Državnog odvjetništva Republike Hrvatske,
 broj: M-DO-199/2020-3 prije sklapanja dodatka Ugovoru potrebno je utvrditi postoji li dug prema državi za korištenje nekretnina koje u naravi predstavljaju luku. Odluka o davanja koncesije donesena je 1999. godine, a površina luke utvrđena u iznosu od 178.513 m², dok je geodetskim elaboratom utvrđeno kako ukupna površina luke u ovom trenutku 178.913 m², što je razlika od 400 m². Sukladno navedenom, Odlukom se zadužuje Ovlaštenik koncesije prije zaključenja dodatka Ugovoru o koncesiji uplatiti u korist državnog proračuna 2.660,00 eura što odgovara razlici za razdoblje od pet godina, koliko iznosi rok zastare.

Donošenje predmetne Odluke nužno je za osiguravanje daljnjeg gospodarskog korištenja i održavanje luke u skladu s prostorno planskim dokumentom koji je donijela jedinica lokalne samouprave.

UPUTA O PRAVNOM LIJEKU

Protiv ove Odluke žalba nije dopuštena, ali se može pokrenuti upravni spor podnošenjem tužbe Upravnom sudu u Zagrebu, u roku od 30 dana od dana primitka ove Odluke.

Klasa: UP/I-022-03/24-04/11

Urbroj: 50301-27/22-24-2

Zagreb, 3. listopada 2024.

Predsjednik
 mr. sc. Andrej Plenković, v. r.